Ka 1993, Ute wa kwa Jeremane, yo o mo dingwageng tsa bo50 o ne a abelwa go ya go direla e le morongwa kwa Madagascar. A re: “Kwa tshimologong, go ne go le thata go ithuta puo ya koo, go tlwaela lefelo le le bongola e bile le le mogote thata, malaria, ditshenekegi tse dinnye tse di nnang mo metsing le menopi. Mme gone ke ne ka thusiwa gore ke kgone go lebana le dilo tseno. Bokgaitsadi, bana ba bone le batho ba ke neng ke ithuta Baebele le bone ba ne ba nthusa go ithuta puo ya bone. Kgaitsadi yo ke neng ke dira mmogo le ene mo bodireding, o ne a nkoka fa ke ne ke lwala. Mme sa botlhokwa le go feta, Jehofa o ne a nthusa. Ke ne ke mo tshololela maikutlo ka metlha. Go tswa foo, ke bo ke leta ka bopelotelele gore a nkarabe, ka metlha o ne a dira jalo.” Gone jaanong, Ute o na le dingwaga di le 23 e le morongwa kwa Madagascar.